b'\n_START_ARTICLE_\nZope\n_START_SECTION_\nHistoriaa\n_START_PARAGRAPH_\nZope-oliojulkaisuj\xc3\xa4rjestelm\xc3\xa4n alkuper\xc3\xa4inen kehitt\xc3\xa4j\xc3\xa4 on yhdysvaltalainen Digital Creations -yhti\xc3\xb6, joka sittemmin muutti nimens\xc3\xa4 ja tunnetaan nykyisin nimell\xc3\xa4 Zope Corporation. Yhti\xc3\xb6 kehitti Principia- ja Bobo-nimisi\xc3\xa4 WWW-j\xc3\xa4rjestelm\xc3\xa4kehitysty\xc3\xb6kaluja sek\xc3\xa4 Aqueduct-nimist\xc3\xa4 relaatiotietokantaan kytkeytymiseen tarkoitettua integrointiohjelmistoa, jotka vuonna 1998 p\xc3\xa4\xc3\xa4tettiin koota yhdeksi j\xc3\xa4rjestelm\xc3\xa4ksi ja tarjota sit\xc3\xa4 avoimen l\xc3\xa4hdekoodin lisenssill\xc3\xa4 vapaasti k\xc3\xa4ytett\xc3\xa4v\xc3\xa4ksi. J\xc3\xa4rjestelm\xc3\xa4lle annettiin uudeksi nimeksi Zope, \xe2\x80\x9dZ Object Publishing Environment\xe2\x80\x9d._NEWLINE_Suomessa j\xc3\xa4rjestelm\xc3\xa4n k\xc3\xa4ytt\xc3\xa4ji\xc3\xa4 on ollut ainakin vuodesta 2000, jolloin Concrete Illusions\xc2\xa0-niminen uusmediayritys k\xc3\xa4ytti sit\xc3\xa4 asiakasprojekteissaan.'